Veľrybovec

Veľrybovec (iné názvy: vráskavec, veľryba; lat. Eschrichtius, staršie synonymá: Cyphonotus, Rhachianectes) je rod z čeľade veľrybovcovité (Eschrichtiidae), ktorá sa novšie niekedy považuje za súčasť čeľade vráskavcovité (Balaenopteridae) alebo niekedy priamo za súčasť rodu Balaenoptera.

Systematika
rod veľrybovec/vráskavec/veľryba (Eschrichtius):
†Eschrichtius sp. Tešio (v Japonsku) [Ichishima et al. 2006]
†Eschrichtius akishimaensis [Kimura et al. 2017]Kimura, Toshiyuki & Hasegawa, Yoshikazu & Kohno, Naoki. (2018). A New Species of the Genus Eschrichtius (Cetacea: Mysticeti) from the Early Pleistocene of Japan. Paleontological Research. 22. 1-19. 
†Eschrichtius sp. Peskadorský prieliv (Taiwan) [Tsai et al. 2014]
†Eschrichtius sp. Teshekpuk Lake (na Aljaške) [Repenning 1983]
†Eschrichtius sp. cf. Eschrichtius robustus Scotia Bluffs (v Kalifornii) [Tsai a Boessenecker 2015]
†Eschrichtius sp. cf. Eschrichtius robustus Palos Verdes (v Kalifornii) [Powell a Ponti 2007]
†Eschrichtius sp. cf. Eschrichtius robustus San Pedro (v Kalifornii) [Barnes 1976]
†Eschrichtius sp. cf. Eschrichtius robustus Georgia [Garrison et al. 2012]
veľrybovec sivý/vráskavec sivý/veľryba sivá (Eschrichtius robustus)

Druhy v minulosti zaraďované do tohto rodu:
†Eschrichtius cephalus - Tento druh bol opísaný v roku 1867 pod názvom Eschrichtius cephalus, v roku 1890 bol presunutý do rodu Cetotherium ako Cetotherium cephalus (alebo Cetotherium cephalum) a v roku 1968 bol presunutý do rodu Balaenoptera ako Balaenoptera cephalus, ale niektorí autori ho pod názvom "Balaenoptera" cephalus považujú za príslušníka nepomenovaného rodu príbuzného s rodom Balaenoptera.
†Eschrichtius priscus - Tento druh bol opísaný v roku 1852 ako súčasť rodu Balaena pod názvom Balaena prisca, v roku 1868 bol presunutý do rodu Balaenoptera ako Balaenoptera prisca, v roku 1869 do rodu Eschrichtius ako Eschrichtius priscus, v roku 1890 do rodu Cetotherium ako Cetotherium priscum a v roku 1895 do rodu Siphonocetus ako Siphonocetus priscus. V súčasnosti sa považuje za nomen vanum.
†Eschrichtius pusillus - Tento druh bol opísaný v roku 1868 ako súčasť rodu Balaenoptera pod názvom Balaenoptera pusilla, v roku 1868 bol presunutý do rodu Eschrichtius ako Eschrichtius pusillus,  v roku 1890 bol presunutý do rodu Cetotherium ako Cetotherium pusillum, v roku 1898 bol premenovaný na Cetotherium parvum, v súčasnosti sa považuje za nomen vanum, lebo nález je zložený z viacrých taxónov a nediagnostikovateľný.
†Eschrichtius leptocentrus - Tento druh bol opísaný v roku 1867 pod názvom Eschrichtius leptocentrus, v roku 1890 bol presunutý do rodu Cetotherium ako Cetotherium leptocentrus a dnes sa považuje za nomen dubium.
†Eschrichtius davidsonii [sensu Cope] - Tento druh bol opísaný v roku 1872 pod názvom Eschrichtius davidsonii, od roku 1890 sa v závislosti od autora zaraďoval buď naďalej ako Eschrichtius davidsonii alebo do rodu Cetotherium ako Cetotherium davidsonii alebo do rodu Balaenoptera ako Balaenoptera davidsonii , od roku 1986 sa už zaraďuje iba ako Balaenoptera davidsonii. Pozor na zámenu s bývalým druhom Balaenoptera davidsoni sensu Scammon, ktorý sa dnes považuje za jeden z poddruhov vráskavca minkeho.
†Eschrichtius polyporus - Tento druh bol opísaný v roku 1869 pod názvom Eschrichtius polyporus, v roku 1895 bol presunutý do rodu Cetotherium pod názvom Cetotherium polyporum (alebo Cetotherium polyporus), v roku 1930 bol presunutý do rodu Balaenoptera pod názvom Balaenoptera polyporum, v súčasnosti sa buď znova zaraďuje ako Cetotherium polyporum alebo sa považuje za nomen vanum.
†Eschrichtius mysticetoides - pozri v článku Megaptera
†Eschrichtius expansus - pozri v článku Megaptera

Zdroje kapitoly Systematika: Tsai, Cheng-Hsiu & Boessenecker, Robert. (2015). An Early Pleistocene gray whale (Cetacea: Eschrichtiidae) from the Rio Dell Formation of Northern California. Journal of Paleontology. 89. 103-109. 10.1017/jpa.2014.9. DEMÉRÉ, T. A. et al. The Taxonomic and Evolutionary History of Fossil and Modern Balaenopteroid Mysticetes. Journal of Mammalian Evolution, Vol. 12, Nos. 1/2, June 2005

 Iné projekty 

Zdroje

Kategória:Eschrichtiidae